**Ο Άλμπερτ Αϊνστάιν** (γερμανική γλώσσα: *Albert Einstein*, ορθός τονισμός **Άινσταϊν**, Ουλμ, 14 Μαρτίου 1879 – Πρίνστον, 18 Απριλίου 1955) ήταν Γερμανός φυσικός εβραϊκής καταγωγής, ο οποίος βραβεύτηκε με το Νόμπελ Φυσικής το 1921 για το Φωτοηλεκτρικό φαινόμενο. Είναι ο θεμελιωτής της Θεωρίας της Σχετικότητας και από πολλούς θεωρείται ο σημαντικότερος επιστήμονας του 20ού αιώνα και ένας απ' τους μεγαλύτερους όλων των εποχών. Εξέδωσε πάνω από 300 επιστημονικές δημοσιεύσεις, καθώς και 151 συγγράμματα για το ευρύ κοινό.

Είναι πιο γνωστός στο ευρύ κοινό ιδιαίτερα για τον τύπο του E=mc² που αναφέρεται από πολλούς ως «η πιο διάσημη εξίσωση στη φυσική».Αλλα και την ταση του για σεξ λεγεται οτι εκανε σεξ 8 ωρες την ημερα

Η επίδραση των ανακαλύψεων του Αϊνστάιν σχετικά με την φύση του χώρου και του χρόνου, εξακολουθεί να αποτελεί κεντρικό αντικείμενο της επιστημονικής έρευνας σε φυσική, κοσμολογία, και μαθηματικά, ενώ το επώνυμο του χρησιμοποιείται συχνά ως χαρακτηρισμός για να δηλώσει πως κάποιος έχει υψηλή ευφυΐα.

Βιογραφικά στοιχεία
-------------------

Γεννήθηκε στο Ουλμ (Ulm) της Γερμανίας. Σπούδασε στo ETH Ζυρίχης (Πολυτεχνική Ακαδημία της Ζυρίχης) στην Ελβετία όπου ολοκλήρωσε με επιτυχία τέσσερα χρόνια σπουδών στη Φυσική. Μετά την αποφοίτησή του, το 1900, πήρε την ελβετική υπηκοότητα, εργάστηκε για δύο μήνες ως καθηγητής μαθηματικών και, το 1902, προσλήφθηκε ως εξεταστής στο Ελβετικό Γραφείο Ευρεσιτεχνιών στη Βέρνη. Το 1921 τιμήθηκε με το βραβείο Νόμπελ «για τη συμβολή του στη θεωρητική φυσική, και για την εξήγηση του φωτοηλεκτρικού φαινομένου». Το 1940 πολιτογραφήθηκε Αμερικανός.

Το 1952 του προτάθηκε η προεδρία του νεοσύστατου τότε κράτους του Ισραήλ, την οποία αρνήθηκε για διάφορους λόγους.

Απεβίωσε στο Πρίνστον του Νιού Τζέρσεϊ στις 18 Απριλίου του 1955.

Έργο μιας μεγαλοφυΐας
---------------------

Στα πρώτα 15 χρόνια του 20ού αιώνα, ο Άλμπερτ Αϊνστάιν ανέπτυξε μια σειρά από θεωρίες που διακήρυξαν, για πρώτη φορά, την ισοδυναμία της μάζας προς την ενέργεια ενώ ταυτόχρονα έδωσαν εντελώς νέο περιεχόμενο στις έννοιες του χώρου, του χρόνου και της βαρύτητας. Οι θεωρίες αυτές ήταν κατ' ουσίαν μια βαθιά αναθεώρηση της παλαιάς Νευτώνειας Φυσικής και αποτέλεσαν επανάσταση για την επιστημονική αλλά και φιλοσοφική έρευνα.

Το 1905 δημοσίευσε τέσσερα άρθρα στο γερμανικό επιστημονικό περιοδικό *Χρονικά της Φυσικής (Annalen der Physik)* (τόμος 17) καθώς και τη διατριβή με την οποία απέκτησε το διδακτορικό του δίπλωμα από το Πανεπιστήμιο της Ζυρίχης. Στο πρώτο από τα τέσσερα άρθρα έδωσε την εξήγηση του φωτοηλεκτρικού φαινομένου, για την οποία του απονεμήθηκε το βραβείο Νόμπελ το 1921.

Στηρίχθηκε στην υπόθεση της κβάντωσης η οποία είχε εισαχθεί μερικά χρόνια νωρίτερα από τον Μαξ Πλανκ για τη ερμηνεία της ακτινοβολίας του μέλανος σώματος.

Οι δύο αυτές εργασίες των Πλανκ και Αϊνστάιν αποτέλεσαν την αρχή της κβαντικής μηχανικής.

Αργότερα ο Αϊνστάιν εναντιώθηκε στη θεωρία των κβάντων, γιατί δεν μπορούσε να πιστέψει ότι οι νόμοι της φυσικής μπορούν να εμπεριέχουν τυχαιότητα. Με τα δικά του λόγια: «Δεν μπορώ να πιστέψω ότι ο Θεός παίζει ζάρια με τον κόσμο».

Στο δεύτερο άρθρο του ασχολήθηκε με την κίνηση Μπράουν. Η κίνηση Μπράουν είναι η τυχαία κίνηση μικροσκοπικών κόκκων στερεού σε ένα σώμα υγρού (π.χ. γύρη σε νερό). Ο Αϊνστάιν υποστήριξε ερμηνεύοντας από στατιστικής πλευράς τα πειραματικά δεδομένα ότι αυτή η κίνηση οφείλεται σε συγκρούσεις των κόκκων με τα μόρια του υγρού.

Στο τρίτο από τα άρθρα που δημοσίευσε το 1905 διατύπωσε την θεωρία του για την κίνηση του φωτός. Υποστήριξε ότι η ταχύτητα της κίνησης είναι ανεξάρτητη από την κίνηση του πομπού και του δέκτη και σταθερή για δεδομένο μέσο διάδοσης (π.χ. κενό, νερό, γυαλί). Στο τέταρτο έδειξε ότι από αυτό συνάγεται η ισοδυναμία μάζας και ενέργειας, δίνοντας τον διάσημο τύπο {\textstyle E=mc^{2}}. Τα δύο αυτά άρθρα αποτελούν τον πυρήνα της ειδικής θεωρίας της σχετικότητας. Από πλευράς φυσικών φαινομένων, η ισοδυναμία μάζας και ενέργειας δηλώνει ότι η μάζα είναι δυνατόν να μετατραπεί σε ενέργεια και το αντίστροφο. Χαρακτηριστικό παράδειγμα η περίπτωση της πυρηνικής ενέργειας όπου έχουμε μείωση ή αύξηση μάζας στους πυρήνες των ατόμων και ανάλογη έκλυση ή απορρόφηση ενέργειας από αυτούς μέσω των φαινομένων της πυρηνικής διάσπασης και της πυρηνικής σύντηξης.

Τον Νοέμβριο του 1915, ο Αϊνστάιν παρουσίασε τη γενική θεωρία της σχετικότητας σε μία σειρά διαλέξεων ενώπιον της Πρωσικής Ακαδημίας Επιστημών. Σύμφωνα με αυτήν η ελκτική δύναμη της βαρύτητας διαδίδεται στο χώρο με την ταχύτητα του φωτός και επηρεάζει οτιδήποτε υπάρχει στο χώρο, ακόμα και τις ακτινοβολίες. Το τελευταίο καθιστά δυνατή την ύπαρξη μελανών οπών, φαινόμενο που παρατηρήθηκε πολύ αργότερα. Το 1919, κατά τη διάρκεια μίας ηλιακής έκλειψης, ο σερ Άρθουρ Έντινγκτον (*Eddington*) παρακολούθησε το φως αστέρων καθώς αυτοί περνούσαν κοντά από τον ήλιο. Αυτό ήταν βεβαίως δυνατό γιατί η σελήνη κάλυπτε το φως του ήλιου, με αποτέλεσμα ο ουρανός να είναι αρκετά σκοτεινός. Οι μετρήσεις του έδειχναν απόκλιση της θέσης των αστεριών όταν βρισκόταν κοντά στον ήλιο, σε σχέση με τη θέση που είχαν τη νύχτα. Η απόκλιση αυτή συμφωνούσε με την προβλεπόμενη από τη γενική θεωρία της σχετικότητας απόκλιση λόγω καμπύλωσης του φωτός των αστεριών από το ισχυρό βαρυτικό πεδίο του ήλιου. Αυτό απετέλεσε την πρώτη πειραματική επιβεβαίωση της καινούργιας θεωρίας για τη βαρύτητα και έκανε τον Αϊνστάιν παγκοσμίως γνωστό.

Το 2016 επιβεβαιώθηκε επιτυχώς μέσω επιστημονικών πειραμάτων η ύπαρξη των βαρυτικών κυμάτων τα οποία προβλέπονται από τη θεωρία της σχετικότητας.

Προσωπική ζωή
-------------

Το 1903 παντρεύτηκε την συμφοιτήτριά του Μίλεβα Μάριτς, με την οποία απέκτησε δύο παιδιά, τον Χανς Άλμπερτ και τον Έντουαρτ, ενώ είχε αποκτήσει με την ίδια και μια κόρη τη Λίζερλ, η τύχη της οποίας αγνοείται. Το 1919, μετά το διαζύγιό του με την Μίλεβα, παντρεύτηκε την ξαδέλφη του, Έλσα. Αξίζει να σημειωθεί ότι ο Άλμπερτ Αϊνστάιν στο συμφωνητικό του διαζυγίου είχε υποσχεθεί στην πρώτη σύζυγό του, Μίλεβα Μάριτς, ότι θα της έδινε τα χρήματα που θα εξασφάλιζε από το βραβείο Νόμπελ, προκειμένου να χρησιμοποιηθούν γι' αυτήν και για την ανατροφή των παιδιών τους.

Εκτός από την αγάπη του για τη φυσική, αγαπούσε επίσης και τη μουσική καθώς έπαιζε βιολί.

Ο Αϊνστάιν υπήρξε υπέρμαχος του σοσιαλισμού και φανατικός επικριτής του καπιταλισμού. Στο βιβλίο του *Γιατί Σοσιαλισμός;* εκφράζει τις πολιτικές του πεποιθήσεις.

### Θάνατος του Αϊνστάιν

Όταν ο Αϊνστάιν πέθανε το 1955, οι επιστήμονες θέλησαν να μάθουν τι ήταν αυτό που τον έκανε τόσο έξυπνο. Επομένως αφαίρεσαν τον εγκέφαλο του, για να τον μελετήσουν και ανακάλυψαν πως το τμήμα του εγκεφάλου που ευθύνεται για τα μαθηματικά ήταν ασυνήθιστα μεγάλο στο δικό του μυαλό.

Έργα του στα νέα ελληνικά
-------------------------

### Ατομικά

* *Πώς βλέπω τον κόσμο*, μετ. Μίνας Ζωγράφου-Μεραναίου, Εκδόσεις Μαρή, Αθήνα 1952.
* *Θρησκεία καὶ ἐπιστήμη*, Ευθύνη, 55 (1976), σσ. 397-399
* *Γιατί Σοσιαλισμός;*, Ουτοπία, 11 (1994), σσ. 18-24
* *Πώς δημιούργησα τὴ θεωρία της σχετικότητας*, Ουτοπία, 29 (1998), σσ. 35-39

### Συλλογικά

* Einstein, Albert, Podolsky, B. Rosen, N. «Μπορεί η κβαντομηχανικὴ περιγραφὴ της φυσικής πραγματικότητας νὰ θεωρηθεῖ πλήρης » , *Signum*, 14 (1981), σσ. 1-5
* Albert Einstein, Leopold Infeld, *Η Εξέλιξη των Ιδεών στη Φυσική*, μετ. Ε.Μπιτσάκη, εκδ. Δωδώνη, Αθήνα 1978.

Παραπομπές
----------

1. ↑   *The Nobel Prize in Physics 1921 : Albert Einstein*, Nobel Media AB, ανακτήθηκε στις 2015-02-04
2. ↑   *Scientific Background on the Nobel Prize in Physics 2011. The accelerating universe*, Nobel Media AB, σελ. 2, ανακτήθηκε στις 2015-01-04
3. ↑  Paul Arthur Schilpp, επιμ.. (1951), *Albert Einstein: Philosopher-Scientist*, **II**, New York: Harper and Brothers Publishers (Harper Torchbook edition), σελ. 730–746 . His non-scientific works include: *About Zionism: Speeches and Lectures by Professor Albert Einstein* (1930), "Why War?" (1933, co-authored by Sigmund Freud), *The World As I See It* (1934), *Out of My Later Years* (1950), and a book on science for the general reader, *The Evolution of Physics* (1938, co-authored by Leopold Infeld).
4. ↑   *Result of WordNet Search for Einstein*, The Trustees of Princeton University, ανακτήθηκε στις 2015-01-04
5. ↑  Gravitational waves have been found scientists say - CNN
6. ↑  «How Nobel Winners Spend Their Prize Money» (στα αγγλικά). *Time*. 2008-10-10. ISSN 0040-781X.. Ανακτήθηκε στις 2017-06-19.
7. ↑  Varma, Jayanth R. «Einstein Nobel futures contract». *Prof. Jayanth R. Varma's Financial Markets Blog* (στα Αγγλικά). Αρχειοθετήθηκε από το πρωτότυπο στις 1 Σεπτεμβρίου 2015. Ανακτήθηκε στις 19 Ιουνίου 2017.
8. ↑  «7 Things You May Not Know About the Nobel Prizes - History in the Headlines». *HISTORY.com*.. Ανακτήθηκε στις 2017-06-19.
9. ↑  Μητραλιάς, Γιώργος (4 Ιανουαρίου 2015). «Ο Αλβέρτος Αϊνστάιν απαντάει στο ερώτημα «γιατί σοσιαλισμός;»». *TVXS - TV Χωρίς Σύνορα*. Ανακτήθηκε στις 19 Ιανουαρίου 2016.
10. ↑  *100 άνθρωποι που έγραψαν ιστορία*. Αθήνα: Πεδίο. 2012. σελ. 23. ISBN 978-960-546-838-5.

Προτεινόμενη βιβλιογραφία
-------------------------

* Fock, Vladimir, «Γενικὲς αρχὲς της θεωρίας της βαρύτητας του Einstein», *Δευκαλίων*, 20 (1977), σσ. 405-414
* Kostro, Ludwick, «Η εξέλιξη των ιδεών του Αϊνστάιν για τον αιθέρα», *Ουτοπία*, 16 (1995), σσ. 115-120

Εξωτερικοί σύνδεσμοι
--------------------

|  |  |
| --- | --- |
| Wikiquote logoWikiquote logo | Στα Βικιφθέγματα υπάρχει υλικό σχετικό με το λήμμα:   **Άλμπερτ Αϊνστάιν** |

* Albert Einstein ArchivesΑρχειοθετήθηκε 2011-08-11 στο Wayback Machine. The Library Authority-The Hebrew University of Jerusalem and Einstein Papers Project -California Institute of Technology. (Αγγλικά)

|  |  |  |  |  |  |
| --- | --- | --- | --- | --- | --- |
| 

| π • σ • ε
Βραβευμένοι με Νόμπελ Φυσικής (1901-1925) |
| --- |
|  |
| 
* (1901) Ρέντγκεν
* (1902) Ζέεµαν, Λόρεντς
* (1903) Μπεκερέλ, Μαρία Κιουρί, Πιερ Κιουρί
* (1904) Στρατ
* (1905) Λέναρντ
* (1906) Τόμσον
* (1907) Μάικελσον
* (1908) Λίπμαν
* (1909) Μαρκόνι, Μπράουν
* (1910) φαν ντερ Βάαλς
* (1911) Βιν
* (1912) Νταλέν
* (1913) Κάμερλιν
* (1914) Λάουε
* (1915) Ο. Χ. Μπραγκ, Ο. Λ. Μπραγκ
* (1917) Μπάρκλα
* (1918) Πλανκ
* (1919) Σταρκ
* (1920) Γκιγιόμ
* (1921) Αϊνστάιν
* (1922) Μπορ
* (1923) Μίλικαν
* (1924) Καρλ Σίγκμπαν
* (1925) Φρανκ, Χερτς
 |
|  |
| 
Υπόλοιπες περίοδοι: (1926–1950) | (1951–1975) | (1976–2000) | (2001–σήμερα) |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 75121530
* **ΕΒΕ**: 76370
* **AA**: 156358
* **BiblioNet**: **157**
* LCCN: n79022889
* ISNI: 0000 0001 2281 955X
* ORCID: 0000-0001-9183-9538
* GND: 118529579
* SELIBR: 184709
* SUDOC: 026849186
* BNF: cb119016075 (data)
* BIBSYS: 90053072
* ULAN: 500240971
* HDS: 028814
* MusicBrainz: c98c325e-7277-46e8-8b44-e3517f3e041a
* MGP: 53269
* NLA: 36582360
* NDL: 00438728
* NCL: 369710
* NKC: jn19990002019
* ICCU: CFIV035853
* ΡΚΒ: 000021094
* BNE: XX834035
* CiNii: DA00708434

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Επιστήμη
* Πύλη:Φυσική
 |

 |